damascenerstål
Store norske leksikon,Teknologi og industri,Industri,Metallarbeid
Damascenerstål, mønstret stål, som opprinnelig ble fremstilt i India, men ble først kjent for europeerne i Damaskus på 1200- og 1300-tallet. Karakteristisk for damascenerstål er et året mønster med avvekslende blanke og matte partier.
Damascenerstål ble fremstilt ved gjentatt utsmiing og dobling av et emne sammensatt av stål og sveisjern, med etsing av overflaten som siste trinn i prosessen («damascering»). Under etsingen beholder jernet sin blanke overflate, mens stålet blir matt.I tillegg til sitt spesielle utseende var damascenerstål kjent for sin fremragende styrke og smidighet, og fant utbredt anvendelse til sverdklinger («damascenerklinger»).